armvectores/hy_wikipedia_2023 huggingface dataset:
Երկուսը (ֆիլմ, 2010)

«Երկուսը» (ռուս.՝ «Двое»), 2010 թվականի ռուս-ուկրաինական հեռուստաֆիլմ, որը նկարահանել է ռեժիսոր Անատոլի Մատեշկոն։


== Սյուժե ==
Հայրենական մեծ պատերազմ, ձմեռ։ Խորհրդային պարտիզանները հանձնարարություն են ստանում գրավել անտառային խուլ ճանապարհի վրա գերմանական կոդավորման սարքը և, եթե հաջողվի, ապա նաև կոդավորողին։ Կատաղի մարտերի ժամանակ զոհվում են գրեթե բոլոր գերմանացիներն ու պարտիզանները։ Ողջ մնացած պարտիզան Ալեքսեյ Բուրյանը (Անդրեյ Մերզլիկին) գերեվարում է գերմանացի կոդավորող սպա Հերբերտին (Մարկուս Բեկեր) կոդավորման ապարատով հանդերձ։ Նրան դժվար առաքելություն է սպասվում՝ գերուն վայրի անտառի միջով շատ կիլոմետրեր անցկացնել և նշանակված ժամին հասցնել Կարմիր քարի մոտ, որտեղ սպասելու են հետախույզները։ Ալեքսեյը և նրա հետ կապված գերին գնում են վտանգավոր ճանապարհով։ Նրանց մշտապես հետապնդում են դաշտային ժանդարմերիայի պարեկները շան հետ։


== Դերերում ==
Անդրեյ Մերզլիկին – պարտիզան Ալեքսեյ Բուրյան
Սերգեյ Կալանտայ – ֆելդֆեբել Ռայներ
Օլեսյա Վլասովա – եֆրեյտոր Հաննա (գերմանացի կինոլոգ)
Մարկուս Բեկեր (գերմ.՝ Markus Böker) – կոդավորող սպա Հերբերտ


== Նկարահանման մասին ==
Ֆիլմի նկարահանումներն անցկացվել են 2010 թվականի փետրվարին Կորոստիշև շրջկենտրոնից ոչ հեռու գտնվող անտառում (Ժիտոմիրի մարզ)։
Դերասան Անդրեյ Մերզլիկինն իր հերոսին ավելի իրատեսական դարձնելու համար առաջին անգամ մորուքը է թողել։
Ֆիլմի պրեմիերան տեղի է ունեցել մայիսին՝ Հաղթանակի 65-ամյակի նախօրեին, իսկ մայիսի 9-ին Ֆիլմը ցուցադրվել է «Ինտեր» ալիքով։


== Քննադատություն ==
Ֆիլմը ներկայացվել է 2011 թվականի «Ոսկե պեկտորալ» փառատոնի «Լավագույն ռեժիսորական աշխատանք» անվանակարգում։
«Պլաստիկայի տեսանկյունից «Երկուսը» լուծված է փայլուն կերպով. այն գունավոր է, բայց գույնը հավասարեցված է այնպես, որ պատկերը սև-սպիտակ է, ընդ որում՝ ոչ  ձյան գործոնի շնորհիվ, և միայն վայրկյաններով է գույնը երևում մեկ ձյան վրա արյան կաթիլով, մեկ էլ պայթյունի բռնկումով»։
«Մենք փորձեցինք ստեղծել այդ տարիների մթնոլորտ և արտիստների հետ միասին մտածել հերոսության թեմայով. ինչ է սխրանքը, հայրենիքը, սերը։ Մենք փորձեցինք ստեղծել այնպիսի մթնոլորտ, որը կարող է նպաստել հերոսությանը»։ «Երկուսը» ֆիլմի հերոսներն ունեն ընդհանուր դժբախտություն։ Այնտեղ այն գաղափարն է, որ նույնիսկ եթե Ձեզ տարանջատում են քաղաքական տարաձայնությունները, ապա գոյատևման համար պայքարում կարելի է և ինքդ քեզ օգնել, և բռնել թշնամու մեկնած ձեռքը»։
«Տպավորություն է ստեղծվում, որ ֆիլմում պարզապես բացասական կերպարներ չկան։ Նույնիսկ գերմանացիները Անատոլի Մատեշկոյի մոտ, ինչպես ասում են, այնքան էլ ֆաշիստներ չեն, կիսում են վերջին սնունդը, օգնում են խարույկ վառել, նույնիսկ ծխախոտ են ծխում և, իհարկե, ամեն կերպ հերքում են իրենց մասնակցությունը ազգային-սոցիալիստական կուսակցությանը։ Ֆիլմի մասին ընդհանուր տպավորությունն այն է, որ հեղինակներ քարոզում են խաղաղություն ամբողջ աշխարհում, և այն, որ գերմանացիներն այնքան էլ վատը չեն եղել, իսկ պարտիզանները այնքան էլ չէին ատում նրանց»։


== Ծանոթագրություններ ==


== Արտաքին հղումներ ==
«Երկուսը»(անգլ.) ֆիլմը Internet Movie Database կայքում
Дмитрий Комаровский - По свежим следам «Энигмы» // Еженедельник «Смоленская газета», 14 сентября 2010
Тина Арсеньева - Баллада о партизане // Газета «Вечерняя Одесса» №114 (9442) // 04
Բիգիլդինո (գյուղ, Դանկովսկի շրջան)

Անվան այլ կիրառումների համար տե՛ս՝ ԲիգիլդինոԲիգիլդինո (ռուս.՝ Бигильдино), գյուղ Ռուսաստանի Լիպեցկի մարզի Դանկովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գյուլլուդարա

Գյուլլուդարա, գյուղ Հայաստանի Լոռու մարզում՝ Հալավար գյուղից 4 կմ հարավ-արևելք։ Գյուղը տեղակայված է ծովի մակարդակից 1950 մ բարձրության վրա։
Բնակչությունը հիմնականում զբաղվել է անասնապահությամբ ու դաշտավարությամբ։


== Բնակչություն ==
Գյուլլուդարայի ազգաբնակչության փոփոխությունը.


== Տես նաև ==
Լոռու մարզ


== Ծանոթագրություններ ==
Աստերոիդների ցանկ (145201-145300)

Աստերոիդների ցանկ (145101-145200)  • Աստերոիդների ցանկ  • Աստերոիդների ցանկ (145301-145400)
 Աստերոիդների ցանկ (145101-145200)  • Աստերոիդների ցանկ  • Աստերոիդների ցանկ (145301-145400)
Վեհեռու

Վեհեռու (էստ․՝ Väheru), գյուղ Էստոնիայի Վալգամաա նահանգի Կառուլա շրջանում։
2011 թվականի տվյալներով գյուղում բնակվում էր 43 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ռովեսկալա

Ռովեսկալա (իտալերեն՝ Rovescala), կոմունա Իտալիայի Լոմբարդիա մարզի Պավիա գավառում։
Բնակչությունը կազմում է 957 մարդ։ Խտությունը կազմում է 115 մարդ/կմ²։ Տարածքը 8 կմ² է։ Փոստային ինդեքս՝ 27040։ Հեռախոսային կոդ՝ 0385։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0385 277281
Պաշտոնական կայք՝ http://www.comune.rovescala.pv.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Գաբրիել Մանուկյան (Գաբո)

Գաբրիել Մանուկի Մանուկյան (Գաբո) (մարտի 27, 1957(1957-03-27), Երևան, Հայկական ԽՍՀ, ԽՍՀՄ), հայ գեղանկարիչ։ ՀՀ վաստակավոր նկարիչ (2015)։


== Կենսագրություն ==
1974-1978 թվականներին սովորել է Երևանի Փանոս Թերլեմեզյանի անվան գեղարվեստի ուսումնարանում։ 1987 թվականին ավարտել է Երևանի գեղարվեստա-թատերական ինստիտուտը։ 1996 թվականից Հայաստանի նկարիչների միության անդամ է։
Աշխատանքները գտնվում են Երևանի Ժամանակակից արվեստի թանգարանում, Արամե պատկերասրահում, ԱՄՆ, Ֆրանսիայի, Իտալիայի, Շվեյցարիայի, Գերմանիայի, Լիբանանի մասնավոր հավաքածուներում։


== Խմբակային ցուցահանդեսներ ==
1989, 2003 Մոսկվա, Ռուսաստան
1999 Դամասկոս, Սիրիա
1999 Սոֆիա, Բուլղարիա
2000 Լոնդոն, Անգլիա
2003 Լոս Անջելես, ԱՄՆ
2004 Ցյուրիխ, Շվեյցարիա
2006 Փարիզ, Ֆրանսիա
2007 Հռոմ, Իտալիա
2010 Բեյրութ, Լիբանան
2010 Երևան, Հայաստան
2011 ՅՈՒՆԵՍՕ-ի պալատ, Բեյրութ, Լիբանան
2012 Արամե պատկերասրահի Նոր արվեստի սրահի բացում, Երևան
2012 Գույների սիմֆոնիա, Բեյրութ, Լիբանան
2013 Արամե պատկերասրահի 10-րդ տարելից, Երևան
2013 Ընտրված ստեղծագործություններ, Բեյրութ, Լիբանան
2013 Զգայական հայտնություններ, Բեյրութ, Լիբանան
2014 Ընտրված ստեղծագործություններ 2014, Վիեննա, Ավստրիա
2014 Գեղեցկությունն ափի մեջ, Բեյրութ, Լիբանան


== Անհատական ցուցահանդեսներ ==
1980, 1998, 2005 Երևան, Հայաստան
1984 Մոսկվա, Ռուսաստան
1993 Նյու Յորք, ԱՄՆ
1999 Սոֆիա, Բուլղարիա
2004, 2009 Լոս Անջելես, ԱՄՆ
2013 Գեղագիտության ազգային կենտրոն, Երևան


== Ծանոթագրություններ ==


== Արտաքին հղումներ ==
Gabriel Manoukian
GABO (Gabriel Manoukian) Archived 2015-03-30 at the Wayback Machine.
Կոստայնիցա (համայնք)

Անվան այլ կիրառումների համար տե՛ս՝ Կոստայնիցա (այլ կիրառումներ)Կոստայնիցա համայնք (սերբ.՝ Општина Костајница), համայնք Բոսնիա և Հերցեգովինայի Սերբական Հանրապետություն վարչական կազմավորման հյուսիսարևմտյան հատվածում։ Վարչական կենտրոնը համարվում է Կոստայնիցա քաղաքը։


== Բնակչություն ==
Ըստ 2013 թվականի մարդահամարի տվյալների՝ համայնքի բնակչությունը կազմում է 6038 մարդ։

Համայնքի բնակչության էթնիկ խումբը՝


== Բնակավայրեր ==
Համայնքի կազմի մեջ են մտնում 12 բնակավայրեր, որոնց թվում է Կոստայնիցա քաղաքը։


== Ծանոթագրություններ ==
Քրիստիան Կուամե

Քրիստիան Կուամե (ֆր.՝ Christian Kouamé, դեկտեմբերի 6, 1997(1997-12-06), Աբիջան, Կոտ դ'Իվուար), կոտ դ'իվուարցի պրոֆեսիոնալ ֆուտբոլիստ։ Ներկայումս հանդես է գալիս Ջենոայի կազմում։ Խաղում է կենտրոնական հարձակվողի դիրքում։


== Ակումբային կարիերա ==


=== Վաղ կարիերա ===
Կուամեն Պրատոյի ակադեմիայի սան է։ Նա վարձավճարով հանդես է եկել Սասուոլոյի և Ինտեր Միլանի երիտասարդական թիմերի կազմում, սակայն ոչ մեկի հետ պրոֆեսիոնալ պայմանագիր չի կնքել։ Պրատոյի առաջին թիմի կազմում Կուամեն անցկացրեց 15 հանդիպում՝ դառնալով 2 գոլային փոխանցման հեղինակ։


=== Չիտադելա ===
2016 թվականի հուլիսի 27-ին Կուամեն սկզբից վարձավճարով, ապա լրիվ տրանսֆերով տեղափոխվեց Չիտադելա։ Իր դեբյուտը Սերիա B-ում նշեց սեպտեմբերի 17-ին՝ Նովարայի դեմ խաղում։ Իր առաջին գոլը պրոֆեսիոնալ կարիերայում խփեց հոկտեմբերի 29-ին՝ Լատինայի դեմ խաղում։ 2017 թվականի մարտի 25-ին Կուամեն խփեց Սպեցիայի դեմ հանդիպման միակ գնդակը՝ 1-0 հաշվով հաղթանակ պարգևելով Չիտադելային։ Օգոստոսի 12-ին նա գոլի և գոլային փոխանցման հեղինակ դարձավ Իտալիայի գավաթի Բոլոնյայի դեմ խաղում։ Սեպտեմբերի 19-ին կոտ դ'իվուարցին դուբլ ձևակերպեց Չեզենայի դեմ խաղում։ Դեկտեմբերի 9-ին Կուամեն 2 գոլային փոխանցում տվեց Ավելինոյի դեմ խաղում, իսկ հանդիպումն ավարտվեց 2-2 հաշվով։ 2018 թվականի փետրվարի 3-ին նա գոլի և գոլային փոխանցման հեղինակ դարձավ Պերուջայի դեմ խաղում։ Փետրվարի 17-ին կոտ դ'իվուարցին գոլ խփեց Չեզենայի դեմ խաղում՝ օգնելով իր թիմին հաղթել 1-0 հաշվով։ Չիտադելայի կազմում Կուամեն անցկացրեց 63 հանդիպում՝ դառնալով 15 գոլի և 15 գոլային փոխանցման հեղինակ։


=== Ջենոա ===
2018 թվականի հուլիսի 13-ին Կուամեն տեղափոխվեց Ջենոա։ Իր դեբյուտը նշեց օգոստոսի 11-ին՝ թիմի մեկնարկային կազմում խաղադաշտ դուրս գալով Իտալիայի գավաթի Լեչչեի դեմ խաղում և այս խաղում դառնալով գոլային փոխանցման հեղինակ։ Առաջին հանդիպումը Սերիա A-ում անցկացրեց օգոստոսի 26-ին՝ Էմպոլիի դեմ խաղում՝ այս խաղում դառնալով գոլի հեղինակ և օգնելով իր թիմին հաղթել 2-1 հաշվով։ Սեպտեմբերի 30-ին Կուամեն 2 գոլային փոխանցում տվեց Կշիշտոֆ Պյոնտեկին Ֆրոզինոնեի դեմ խաղում, իսկ հանդիպումն ավարտվեց 2-1 հաշվով։ Դեկտեմբերի 2-ին նա գոլ խփեց Տորինոյի դեմ խաղում, սակայն Ջենոան պարտվեց 2-1 հաշվով։ Իր առաջին մրցաշրջանում Կուամեն անցկացրեց 39 հանդիպում՝ դառնալով 4 գոլի և 7 գոլային փոխանցման հեղինակ, ինչի շնորհիվ նրա ծառայություններով սկսեցին հետաքրքրվել մի շարք եվրոպական թիմեր, մասնակորապես՝ Վեստ Հեմ Յունայթեդը, Էվերթոնը, Միլանը, Նապոլին, Ռոման, Բորուսիա Դորտմունդը, Օլիմպիկ Լիոնը և Մարսելը։
2019 թվականի օգոստոսի 25-ին Կուամեն գոլի հեղինակ դարձավ Ռոմայի դեմ խաղում, իսկ հանդիպումն ավարտվեց 3-3 հաշվով։ Սեպտեմբերի 1-ին նա գոլ խփեց Ֆիորենտինայի դեմ խաղում՝ օգնելով իր թիմին հաղթել 2-1 հաշվով։


== Միջազգային կարիերա ==
Կուամեն ներկայացրել է Կոտ դ'Իվուարը մինչև 23 տարեկանների երիտասարդական հավաքականում։


== Կարիերայի վիճակագրություն ==


=== Ակումբային վիճակագրություն ===
2019 թվականի հոկտեմբերի 12-ի դրությամբ


== Ծանոթագրություններ ==


== Արտաքին հղումներ ==
Կուամեի պաշտոնական Ինստագրամի էջը
Կուամեն transfermarkt-ում
Կուամեն soccerbase.com-ում
Կուամեն WhoScored.com կայքում
Կուամեն Ջենոայի պաշտոնական կայքում
Կուամեն Սերիա A-ի պաշտոնական կայքում Archived 2019-10-02 at the Wayback Machine.
Շառլուա (այլ կիրառումներ)

Շառլուա անունը կամ տերմինը կարող է վերաբերել հետևյալ հոդվածներին․

Օգյուստ Շառլուա - Ֆրանսիացի աստղագետ։
(1510) Շառլուա - աստերոիդ։
Էլեկտրա (օվկիանուհի)

Անվան այլ կիրառումների համար տե՛ս՝ Էլեկտրա (այլ կիրառումներ)Էլեկտրա (հին հունարեն՝ Ἠλέκτρα), հին հունական դիցաբանությունում օվկիանուհի, տիտան Օվկիանոսի և Տեթիսի դուստրը, Թավմասի կինը, որից ունեցել է Իրիսին և հարպիաներ Աելլլոյին ու Օկիպետային։ Նաև Հիդասպի մայրն է։
Հոմերոսյան հիմներում Էլեկտրան հիշատակվում է Պերսեփոնեի ուղեկիցների թվում։ Համաձայն Կլավիդիանուսի՝ Էլեկտրան Պերսեփոնեի ստնտուն է։


== Ծանոթագրություններ ==


== Գրականություն ==
Обнорский Н. П., Электра // Энциклопедический словарь Брокгауза и Ефрона։ В 86 томах (82 т. и 4 доп.). — СПб., 1890—1907.(ռուս.)
Արա Տեր-Գրիգորյան

Արա Աշոտի Տեր-Գրիգորյան (մարտի 6, 1953(1953-03-06), Երևան, Հայկական ԽՍՀ, ԽՍՀՄ - նոյեմբեր 2016), առողջապահության հայ կազմակերպիչ։ Բժշկական գիտությունների դոկտոր (2003), պրոֆեսոր (2006): Արա Տեր-Գրիգորյանն իր գործունեությամբ նպաստել է հայրենիք-Սփյուռք կապերի հաստատմանն ու զարգացմանը։


== Կենսագրություն ==
Արա Տեր-Գրիգորյանը ծնվել է 1953 թվականի մարտի 6-ին, Երևանում։ 1977 թվականին ավարտել է Երևանի բժշկական ինստիտուտը, 1984-1989 թվականներին աշխատանքի է գործուղվել Սևան՝ որպես շրջանային հիվանդանոցի բժիշկ, գաստրոէնտերոլոգիայի բաժնի վարիչ, ապա՝ փոխտօրեն։ Արա Տեր-Գրիգորյանն աշխատել է Հայաստանի առողջապահության նախարարության տարբեր վարչություններում, եղել Հայաստանի առողջապահության նախարարի օգնական, կադրերի վարչության, ապա՝ միջազգային կապերի և մարդասիրական օգնության վարչության պետ. 1989-1991 թվականներին՝ Հայաստանի առողջապահության նախարարի օգնական, 1991 թվականին՝ առողջապահության նախարարության կադրերի և ուսումնական հաստատությունների վարչությունների պետ։ Ավարտել է Մոսկվայի առաջին բժշկական ինստիտուտի ասպիրանտուրան, պաշտպանել թեկնածուական, այնուհետև՝ դոկտորական ատենախոսություն։ 1994-1998 թվականներին եղել է Հայ բժիշկների միջազգային կոմիտեի վարչության անդամ, երևանյան գրասենյակի ղեկավար։ 1998-2002 թվականներին զբաղեցրել է Հայաստանի կառավարությանն առընթեր պետական առողջապահական գործակալության պետ, 2002-2013 թվականներին՝ Հայաստանի առողջապահության նախարարության պետական առողջապահական գործակալության պետ։ 2013 թվականից եղել է ՀՀ ԱԺ-ի առողջապահության, մայրության և մանկության հարցերի մշտական հանձնաժողովում խորհրդական։ Եղել է Երևանի պետական բժշկական համալսարանի առողջապահության կառավարման և տնտեսագիտության ամբիոնի պրոֆեսոր, հեղինակ է գիտական մենագրությունների և բազմաթիվ հոդվածների։ Աշխատանքները վերաբերում են Հայաստանում բժշկական օգնության կազմակերպման և ֆինանսավորման վերափոխումների գիտական հիմունքներին՝ նոր տնտեսական հարաբերությունների պայմաններում։ Հեղինակ է «Բուժօգնության կազմակերպման և ֆինանսավորման ժամանակակից մոդելների կիրառումը Հայաստանի Հանրապետությունում» (2004) ուսումնական ձեռնարկի։


== Անդամակցություն ==
Հայաստանի առաջին միջազգային առողջապահական կոնգրեսի նախագահ։
Գիտական տարբեր խորհուրդների և միջազգային առողջապահական մի շարք կազմակերպությունների անդամ։


== Պարգևներ ==
Պողոսյան մրցանակ (Առողջապահության համակարգում տեխնիկական գիտությունների և տեղեկատվական տեխնոլոգիաների՝ «ՄԻԴԱՍ» համակարգ աշխատանքի ներդրման համար, 2002):Մահ
Մահացել է 2016 թվականին։ Թաղված է Երևանի քաղաքային պանթեոնում։


== Երկեր ==
Առողջապահության համակարգի ֆինանսավորումը Հայաստանի Հանրապետությունում, Երևան, 2001:
«Բուժօգնության կազմակերպման և ֆինանսավորման ժամանակակից մոդելների կիրառումը Հայաստանի Հանրապետությունում», 2004:
Հայաստանի Հանրապետությունում բժշկական օգնության կազմակերպման և ֆինանասավորման վերափոխումների գիտական հիմունքները նոր տնտեսական հարաբերությունների պայմաններում (2003)։


== Ծանոթագրություններ ==
(1285) Ջուլիետա

(1285) Ջուլիետա (անգլ.՝ Julietta), աստերոիդ աստերոիդների հիմնական գոտում։ Հայտնաբերվել է 1933 թվականի օգոստոսի 21-ին Էժեն Դելպորտի կողմից Ուքլում։
Միջին հեռավորությունը Արեգակից կազմում է 2,99389 ա. մ., առավելագույնը մոտենում է 2,8318 ա. մ. հեռավորության վրա և հեռանում 3,156 ա. մ.։ Արեգակի շուրջ մեկ ամբողջական պտույտ է կատարում 1892,14 երկրային օրվա ընթացքում, իր ուղեծրով շարժվելով միջինում 0,190261 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,69° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1285) Ջուլիետա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Շատկիի շրջան

Շատկիի շրջան (ռուս.՝ Шатковский район), մունիցիպալ շրջան Ռուսաստանի Դաշնության Նիժնի Նովգորոդի մարզում։
Ստեղծվել է 1929 թվականին։ Վարչական կենտրոնը՝ Շատկի։


== Աշխարհագրություն ==
Շրջանի տարածքի մակերեսը կազմում է 1441 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 25325 մարդ։ Բնակչության խտությունը կազմում էր 17,57 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Լեոնարդո դա Վինչիի ստեղծագործությունների ցանկ

Լեոնարդո դա Վինչիի ստեղծագործությունների ցանկը ներառում է նրա բոլոր հայտնի ստեղծագործությունները, որոնք պահպանվել են աշխարհի թանգարաններում (բացառությամբ ուրվանկարների), ինչպես նաև նրան վերագրվող աշխատանքներ, որոնք բավականին մեծ թվով գիտնականներ են ճանաչել։ Թվարկվում են նաև նախկինում իրեն վերագրվող, սակայն այժմ այլ վարպետների աշխատանք համարվող նկարներ, այն դեպքում, եթե նրա հեղինակության մասին տեղեկատվությունը բավական տարածված է։ Ցուցակում ներառված են նկարներ, որմնանկարներ, կոդեքսներ, մի քանի ամենահայտնի նկարներ (որոնք ստացել են անձնական անուն)։ Նաև թվարկվում են Լեոնարդոյի չհրապարակված ստեղծագործությունները, որոնց մասին հայտնի է գրավոր աղբյուրներից և հետևորդների պատճեններից։
Աշխատանքների թվագրումը տրված է Թանգարանների պաշտոնական կայքերում տեղադրված տեղեկատվության համաձայն, որտեղ դրանք ցուցադրվում են (քանի որ գիտնականների կարծիքը տարբեր հեղինակային կատալոգներում կարող է բավականաչափ տարբեր լինել)։


== Նկարներ ==


=== Անավարտ նկարներ և էսքիզներ ===
Այս բաժնում ընդգրկված են միայն ամուր հիմքի վրա (փայտ կամ կտավ) արված նկարներ։


=== Վիճելի հատկանիշներով նկարներ ===
Բաժնում ներառված են նկարներ, որոնց հեղինակությունը կասկածի տակ է դրվում մի շարք ճանաչված փորձագետների կողմից, սակայն ճանաչվում է այլ գիտնականների կողմից։


=== Վերացական ատրիբուտացիայով նկարներ ===
Թվարկվում են նախկինում զգալի թվով փորձագետների կողմից երկար ժամանակ Լեոնարդո դա Վինչիի վրձնին վերագրվող նկարներ։


=== Չճանաչված ատրիբուտացիայով նկարներ ===
Այն, որ այդ նկարները պատկանում են Լեոնարդոյի վրձնին, որպես կանոն, ենթադրում են միայն նրանց տերերը։

Այզելոուրյան Մոնա Լիզա


== Ֆրեսկոներ ==


== Գրաֆիկա ==


=== Օրենսգրքեր ===

Բաժինը թվարկում է Լեոնարդո դա Վինչիի ամենահայտնի ձեռագրերը։


=== Գրական ստեղծագործություններ ===


=== Նկարներ ===
Լեոնարդո դա Վինչիի բոլոր նկարները հնարավոր չէ թվարկել, ուստի բաժինը ներառում է նրա հատկապես հայտնի աշխատանքները այս տեխնիկայի մեջ (ներառյալ հակասական ատրիբուտացիայով նկարները)։


== Կորցրած ստեղծագործություններ ==
Թվարկված են Լեոնարդո դա Վինչիի գրավոր աղբյուրներից հայտնի ամենատարբեր տեխնիկաներով աշխատանքները։


== Արտաքին հղումներ ==
Ըստ տարիների. 2010-2019 թվականներին Լեոնարդո դա Վինչիի անհայտ աշխատանքների գտածոներ։


== Ծանոթագրություններ ==
Նոյեմբերի 5

Նոյեմբերի 5, տարվա 309-րդ (նահանջ տարիներին՝ 310-րդ) օրն է։

Տարվա ավարտին մնում է 56 օր։


== Դեպքեր ==
1911՝ իտալացիներն Օսմանյան կայսրությունից գրավում են Տրիպոլին և Կիրենաիկան
1912 - Միացյալ Նահանգների նախագահ է ընտրվում Վուդրո Վիլսոնը
1914 - Առաջին համաշխարհային պատերազմ՝
Ֆրանսիան և Բրիտանական կայսրությունը պատերազմ են հայտարարում Օսմանյան կայսրությանը
1945 - Կոլումբիան միանում է ՄԱԿ-ին
2006 - Սադդամ Հուսեյնը դատապարտվում է մահվան


== Ծնունդներ ==
1615 - Իբրահիմ I - օսմանյան սուլթան
1825 - Միքայել Լորիս-Մելիքով ՝ ռազմական և պետական գործիչ
1840 - Գարեգին Սրվանձտյան, հայ նշանավոր բանասեր-բանահավաք, ազգագրագետ, հասարակական գործիչ (մ. 1892)
1911 - Բագրատ Իոաննիսյան սովետական գիտնական և կոնստրուկտոր
1913 - Վիվիեն Լի, կինոյի և թատրոնի անգլիացի հայտնի դերասանուհի, 1930-40 ական թթ. ամենահայտնի դերասանուհիներից մեկը (մ. 1967)
1927 - Վանուշ Խանամիրյան ժողովրդական պարեր կատարող
1938 - Ջո Դասեն ամերիկյան ծագումով ֆրանսիացի երգիչ
1948 - Ռաֆայել Համբարձումյան, հայ պատմաբան
1958 - Ռոբերտ Պատրիկ ամերիկացի դերասան
1959 - Բրայան Ադամս կանադացի երգիչ, երգեր գրող, կիթառ նվագող և դերասան
Արցախի պատերազմի մասնակիցներ՝
1968 - Ալեքսանդր Ալեքսանյան
1971 - Ջոնի Գրինվուդ անգլիացի կիթառահար և երգեր գրող
1986՝
Նոդիկո (Նոդար) Թաթիշվիլի վրացի երգիչ
Լեանդրո Կաստան բրազիլացի ֆուտբոլիստ


== Մահեր ==

1879՝ շոտլանդացի ֆիզիկոս, մաթեմատիկոս և մեխանիկ Ջեյմս Մաքսվել
1908՝ իրլանդացի աստղագետ Էնդրյու Գրեհեմ
1951՝ սովետական բալետի պարուհի Ագրիպինա Վագանովա
1953՝ ռուս ալտ նվագող Վլադիմիր Բակալեյնիկով
1960՝ ամերիկացի դերասան Ուորդ Բոնդ
1977՝ ածխարդյունահանման խորհրդային նորարար Ալեքսեյ Ստախանով
1981՝
ամերիկացի դերասանուհի Գլորիա Գրեհեմ
հայ դրամատուրգ Գրիգոր Տեր-Գրիգորյան
1987՝ հայ սովետական կոմպոզիտոր Էդուարդ Բաղդասարյան
1997 - Ռոբերտ Խաչատրյան,հայ ազատամարտիկ
1998 - Գեորգի Նալբանդյան, բանասեր-լեզվաբան, արևելագետ, մանկավարժ
2000՝ դրամատիկական տենոր երգիչ Ավագ Պետրոսյան
2007՝ շվեդ նախկին ֆուտբոլիստ Նիլս Լիդհոլմ


== Տոներ ==


== Ծանոթագրություններ ==
Գյոյնուկ

Գյոյնուկ, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Ագրավացիա

Ագրավացիա (լատ.՝ aggravatio - ճնշում)՝ հիվանդության առանձին ախտանիշների (երբեմն տառապանքի) չափազանցում հիվանդի կողմից։
Ագրավացային առանձնապես հակված են հոգեկան խանգարում ունեցողները, հիստերիայով տառապողները։ Ագրավացյան պետք է տարբերել սիմուլյացիայից։
Փակ տարածքից վախեցողները

«Փակ տարածքից վախեցողները» (անգլ.՝ Escape Room), ամերիկացի ռեժիսոր Ադամ Ռոբիթելի սարսափ ֆիլմը։
Ֆիլմի պրեմիերան ԱՄՆ−ում տեղի է ունեցել 2019 թվականի հունվարի 4-ին։


== Սյուժե ==
Մի խումբ մարդկանց առաջարկում են մասնակցել որոնումների, որի հաղթողին խոստանում են մեծ գումար։ Ֆիլմի հերոսները համաձայնվում են, բայց սկսելով խաղը, հասկանում են, որ ամեն ինչ այնքան էլ հեշտ չէ, որքան թվում է, և իրենց կյանքը վտանգված է։


== Դերերում ==


== Քննադատություն ==
Ֆիլմը ստացել է տարբեր արձագանքներ կինոքննադատների կողմից։ Rotten Tomatoes կայքում ֆիլմն ունի 49% վարկանիշ՝ 10-ից 5,18 միջին միավոր։ Metacritic կայքում ֆիլմն ունի 100-ից 48 գնահատական, որը համապատասխանում է «խառը կամ միջին արձագանքներ» կարգավիճակին։


== Շարունակություն ==
2019 թվականի փետրվարի 25-ին հայտարարվել է, որ սիքվելը ակտիվ մշակման փուլում է, իսկ Ադամ Ռոբիթելը պատրաստվում է կրկին հանդես գալ որպես ռեժիսոր՝ սցենարիստ Բրեգի Շութի և պրոդյուսեր Նիլ Մորիցի հետ միասին։ Թողարկումը նախատեսված է 2020 թվականի ապրիլի 17-ին։


== Ծանոթագրություններ ==
Եժովկա (գյուղ, Բլագովեշչենսկի շրջան)

Անվան այլ կիրառումների համար տե՛ս՝ ԵժովկաԵժովկա (ռուս.՝ Ежовка, բաշկիրերեն՝ Ежовка), գյուղ Ռուսաստանի Բաշկորտոստան հանրապետության Բլագովեշչենսկի շրջանի կազմում։
Բնակչությունը 2009 թվականին գրանցված տվյալներով կազմում էր 78 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հիերոնիմոս

Սոֆրոնիոս Եվսեբիոս Հիերոնիմոս (լատ.՝ Sophronius Eusebius Hieronymus, մոտ 345, Ստրիդոն, Dalmatia - մոտ սեպտեմբերի 30, 420 կամ 419, Բեթղեհեմ, Palaestina Prima), քրիստոնյա գրող, Լատինական եկեղեցու հայր, ճգնավոր, Աստվածաշնչի լատիներեն լեզվով թարգմանիչ (նրա թարգմանությունը հայտնի է «Վուլգատա» անունով)։ Վուլգատան Կաթոլիկ եկեղեցու կողմից ճանաչվել է որպես կանոնական և օգտագործվում է առ այսօր։


== Ծանոթագրություններ ==
(4099) Վիգիս

(4099) Վիգիս (անգլ.՝ Wiggins), աստերոիդ աստերոիդների հիմնական գոտում։ Հայտնաբերվել է 1988 թվականի հունվարի 13-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 2,57221 ա. մ., առավելագույնը մոտենում է 2,3734 ա. մ. հեռավորության վրա և հեռանում 2,771 ա. մ.։ Արեգակի շուրջ մեկ ամբողջական պտույտ է կատարում 1506,81 երկրային օրվա ընթացքում, իր ուղեծրով շարժվելով միջինում 0,238916 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,6° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4099) Վիգիս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մուուգա (գյուղ, Լաեկվեռե շրջան)

Անվան այլ կիրառումների համար տե՛ս՝ ՄուուգաՄուուգա (էստ․՝ Muuga), գյուղ Էստոնիայի Լյաենե-Վիրումաա նահանգի Լաեկվեռե շրջանում։
2011 թվականի տվյալներով գյուղում բնակվում էր 243 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կիկա (գետ)

Անվան այլ կիրառումների համար տե՛ս՝ Կիկա (այլ կիրառումներ)Կիկա (ռուս.՝ Кика), գետ Ռուսաստանում, հոսում է Բուրյաթիա հանարապետությունում, Մերձբալթյան շրջանում։ Գետաբերանը տեղակայված է Բայկալ գետի ափում։ Գետի երկարությունը 82 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անգրո Բայկալյան ավազանային շրջանին։ Գետի գետային ավազանը՝ Բայկալ։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 16040000212116300006504
Հիդրոլոգիական ուսումնասիրությունների կոդը - 116300650
Ավազանի կոդը - 16.04.00.002
Հիդրոլոգիական ուսումնասիրությունների հատորի համարը - 16
Թողարկումն ըստ հիդրոլոգիական ուսումնասիրությունների - 3


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
(13185) Ագասթենես

(13185) Ագասթենես, լատ.՝ Agasthenes-աստերոիդ աստերոիդների հիմնական գոտում։ Այս երկնաքարը հայտնաբերվել է 1996 թվականի հոկտեմբերի 5-ին, բելգիացի աստղագետ Էրիկ Էլստի կողմից Լա Սիլյայի աստղադիտարանում։ Անվանվել է ի պատիվ հունական դիցաբանական կերպարներից մեկի՝ Ագասթենեսի։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(13185) Ագասթենես աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(3045) Ալոիզ

(3045) Ալոիզ (անգլ.՝ Alois), աստերոիդ աստերոիդների հիմնական գոտում։ Հայտնաբերվել է 1984 թվականի հունվարի 8-ին Ջո Վագների կողմից Անդերսոն Մեսայում։
Միջին հեռավորությունը Արեգակից կազմում է 3,129796 ա. մ., առավելագույնը մոտենում է 2,7738 ա. մ. հեռավորության վրա և հեռանում 3,4857 ա. մ.։ Արեգակի շուրջ մեկ ամբողջական պտույտ է կատարում 2022,42 երկրային օրվա ընթացքում, իր ուղեծրով շարժվելով միջինում 0,178004 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,34° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3045) Ալոիզ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Խոզիմ

Խոզիմ, գյուղ Արևմտյան Հայաստանում, Վանի վիլայեթի Հեքյարիի գավառում։
Գյուղի մասին հիշատակված է ռուսական աղբյուրներում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Ալեքսանդր Անիսիմով

Ալեքսանդր Անիսիմով (ռուս.՝ Александр Иванович Анисимов, հունիսի 23 (հուլիսի 6), 1905, Գրիգորովո, Նովգորոդի գավառ, Նովգորոդի նահանգ, Ռուսական կայսրություն - սեպտեմբերի 19, 1976(1976-09-19), ԽՍՀՄ), ԽՍՀՄ երաժիշտ, երգչախմբի դիրիժոր, պրոֆեսոր, ՌԽՖՍՀ վաստակավոր արտիստ (1948 թվական)։ Խմբակային կատարումների, երգերի և երգչախմբի համար գրված երգերի հեղինակ։ Բազմաթիվ խմբակային ժողովածուների խմբագիր և կազմող։


== Կենսագրություն ==
Ծնվել է 1905 թվականի հունիսի 23-ին (հուլիսի 6-ին), Նովոգորոդսկի շրջանի Գրիգորովո գյուղում։
1929 թվականին ավարտել է Սանկտ Պետերբուրգի կոնսերվատորիան, սովորել է Նիկոլայ Մալկոյի և Միխայիլ Կլիմովի հետ։ 1932 թվականին ավարտել է երգչախմբային դիրիժորության և երգչախմբային գրականության դասերի ասպիրինտուրան, 1958 թվականից՝ պրոֆեսոր։
1937-1949 թվականներին Անիսիմովը եղել է Լենինգրադի ռազմական շրջանի երգի և պարի անսամբլի ղեկավար, մայոր։ 1949-1951 թվականներին եղել է ԽՍՀՄ Նախարարների խորհրդին կից երաժշտական հաստատությունների գլխավոր տնօրեն և Արվեստի կոմիտեի նախագահի տեղակալ։ 1951-1955 թվականներին ԽՍՀՄ Մեծ թատրոնի տնօրեն։
1935-1937 թվականներին եղել է դիրիժոր, իսկ 1955-1965 թվականներին եղել է Լենինգրադի Մ. Գլինիկիի անվան ակադեմիական կապելլայի տնօրեն և գեղարվեստական ղեկավար։
Ալեքսանդր Իվանովիչ Անիսիմովը մահացել է 1976 թվականի սեպտեմբերի 19-ին։
1987 թվականին մահացել է նրա եղբայրը՝ Մեծ թատրոնի նվագախմբի երաժիշտ, Վիկտոր Անիսիմովը։


=== Ընտանիք ===
Կինը՝ Նատալյա Սերգեևնա, դուստրը՝ Սվետլաննա Ալեքսանդրովնա։ Երկրորդ կինը՝ Օքսաննա Վասիլևնա, որդին՝ Սերգեյ Ալեքսանդրովիչ։ Նինա Իվանովնա, որդին` Օլեգ Ալեքսանդրովիչ։

Ամուսնացած է եղել Եվգենյա Ալեքսանդրովնայի հետ (1907-1983), մասնագիտությամբ իրավաբան, աշխատել է որպես նոտար։
Որդի Ալեքսանդր Վիկտորովիչ Անիսիմով, ծնվել է 1935 թվականի ապրիլի 16-ին Լենինգրադում։Ալեքսանդր Իվանովիչի եղբոր Բորիս Իվանովիչի ընտանիքը.

Ամուսնացել է Նատալիա Դմիտրիվովայի հետ, մասնագիտությամբ իրավաբան է, աշխատել է Վ. Ի. Լենինի թանգարանում, որպես պատմաբան։
Դուստր՝ Անիսիմովա Ելենա Բորիսովնա։


== Պարգևներ ==
Լենինգրադյան ճակատի ռազմական խորհրդի հավաստագիր (1940 թվական)
Արժեքավոր նվերներ, ռազմական խորհրդի դրամական մրցանակներ, Սերգեյ Կիրովի անվան Կարմիր Բանակի լենինգրադյան տուն
Կարմիր աստղի շքանշան
«Լենինգրադի պաշտպանության համար» մեդալ
Հայրենական պատերազմի շքանշան


== Ծանոթագրություններ ==


== Արտաքին հղումներ ==
Ալեքսանդր Իվանովիչ Անիսիմով
Ալեքսանդր Դունաևսկի

Ալեքսանդր Միխայլովիչ Դունաևսկի (դեկտեմբերի 12, 1909(1909-12-12), Պոլտավա, Ռուսական կայսրություն - հունվարի 18, 1985(1985-01-18), Մոսկվա, ԽՍՀՄ), ռուս խորհրդային գրող, հրապարակախոս։ 
Հայրենական մեծ պատերազմի տարիներին հարավարևմտյան ռազմաճակատում եղել է «Պրավդա» թերթի հատուկ թղթակիցը։ Առանձին գրքով լույս են տեսել «Կոչում» (1951 թ.), «Կյանքն իրենը կվերցնի» (1956 թ.) ստեղծագործությունները։ Քաղաքացիական կռիվներին են նվիրված «Օլեկո Դունդիչ» (1960 թ.), «Գնում եմ Հաշեկի ետևից» (1963 թ.), «Գայի հետքերով» (1966 թ., հայերեն հրատարակություն 1967 թ.) փաստավավերագրական գրքերը։
Ֆենոլֆորմալդեհիդային խեժեր

Ֆենոլֆորմալդեհիդային խեժեր նաև ֆենոլմրջնալդեհիդային խեժեր կամ ֆենոլային խեժեր, սինթետիկ խեժեր, մրջնալդեհիդի հետ ֆենոլների պոլիկոնդենսման արգասիքները։
Տարբերում են երկու տեսակ՝ ջերմառեակտիվ (п = 2-5) և ջերմապլաստիկ (п = 0)։ Մածուցիկ հեղուկ կամ պինդ ապակենման նյութեր են։ Օգտագործվում են որպես ֆենոպլաստների, ջերմամեկուսիչների, նրբատախտակների, հղկա և այլ նյութերի կապակցանյութ, 
սոսինձ, լաքերի ստացման հումք և այլն։
Ֆենոլֆորմալդեհիդային խեժերը առաջին արդ․ սինթետիկ խեժերն են, արտադրությունը՝ «բակելիտ» անվամբ, սկսվել է 1909 թվականին։
Հովհաննես Ջ Աջակիր

Հովհաննես Ջ Աջակիր, (ծննդյան թիվն անհայտ է-17.10.1506 թվական Կոստանդնուպոլիս), Հայոց կաթողիկոս 1474—1484 թվականներին։ 1470—1474 թվականները եղել է Սարգիս Բ Աջատարի աթոռակալը։


== Գործունեությունը ==
Հովհաննես Ջ Աջակիրի օրոք Աղթամարի կաթողիկոսարանից էջմիածին է վերադարձվել Գրիգոր Լուսավորչի աջը, որի համար նա ստացել է «Աջակիր» մականունը։ Ակկոյունլուների տիրապետության պայմաններում Հովհաննես Ջ Աջակիրի գործունեությունն ուղղված էր էջմիածնի միաբանության և ընդհանրապես հայ հոգևոր դասի համար հարկային արտոնությունների ձեռք բերմանը։ 1484 թվականին Հովհաննես Ջ Աջակիրն էջմիածնի համար հանգանակություն հավաքելու նպատակով ուղևորվել է հայկական գաղթավայրեր (Կաֆա, Մոլդովա, Սաչափս, Լվով, Աքերման, Կոստանդնուպոլիս)։ 1506 թվականին Կոստանդնուպոլսում օսմանյան կառավարությունը Հովհաննես Ջ Աջակրին մեղադրել է լրտեսության մեջ և մահապատժի ենթարկել։
Ստարիե Նովակի

Ստարիե Նովակի (ուկրաիներեն՝ Старі Новаки), գյուղ Ուկրաինայի Ժիտոմիրի մարզի Լուգինսկի շրջանում։ Հիմնադրվել է 1872 թվականին։
2001 թվականի տվյալներով Ստարիե Նովակի գյուղում բնակվում էր 161 մարդ։ Բնակավայրը զբաղեցնում է 0,74 կմ² տարածք։ Բնակչության խտությունը կազմում էր 217,57 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շոթա Մանագաձե

Շոթա Մանագաձե (վրաց.՝ შოთა მანაგაძე, մարտի 19, 1903(1903-03-19), Քութայիս, Կովկասի փոխարքայություն, Ռուսական կայսրություն - հուլիսի 21, 1977(1977-07-21), Թբիլիսի, Վրացական ԽՍՀ, ԽՍՀՄ), վրացի ռեժիսոր։ Վրացական ԽՍՀ ժողովրդական արտիստ (1966)։


== Կենսագրություն ==
Շոթա Մանագաձեն ծնվել է 1903 թվականի մարտի 19-ին Քութայիսում։
Սովորել է Թբիլիսիի համալսարանում։ 1926 թվականին ավարտել է Ջաբադարի թատերական ստուդիան Թիֆլիսում, իսկ 1938 թվականին՝ Գերասիմովի անվան կինեմատոգրաֆիայի ինստիտուտի ռեժիսորական ֆակուլտետը։
1927-1928 թվականներին եղել է Քութայիսի դրամատիկական թատրոնի ռեժիսոր և գեղարվեստական ղեկավար, 1929-1931 թվականներին՝ Թբիլիսիի Աշխատավոր երիտասարդության թատրոնի գեղարվեստական ղեկավար։ 1932 թվականին Շոթա Մանագաձեն որպես գլխավոր ռեժիսոր աշխատել է Վրաստանի Կարմիր բանակի թատրոնում, իսկ 1934-1936 թվականներին եղել է Հանրապետական Աշխատավոր երիտասարդության թատրոնի գեղարվեստական ղեկավարն ու տնօրենը։
1938 թվականից Շոթա Մանագաձեն որպես կինոռեժիսոր աշխատել է Թբիլիսիի կինոստուդիայում (ավելի ուշ վերանվանվել է «Վրացֆիլմ»)։
Շոթա Մանագաձեն մահացել է 1977 թվականի հուլիսի 21-ին։


== Ֆիլմագրություն ==
1942 – Կամուրջ
1945 – Անսաստ հարևաններ
1955 – Վրացական բալետի վարպետներ (ֆիլմ-ներկայացում)
1957 – Վերջինը Սաբուդարայից
1959 – Ծաղիկ ձյան վրա
1961 – Բարի մարդիկ
1963 – Ո՞վ կթամբի ձիուն
1965 – Խևսուրյան բալլադ
1968 – Խաչված կղզի
1969 – Սպասում
1971 – Քո ձեռքերի ջերմությունը
1976 – Մաքուր ջրի քար


== Ճանաչում և մրցանակներ ==
Համամիութենական կինոփառատոնի մրցանակակիր «Երկրորդ մրցանակ գեղարվեստական ֆիլմի համար» անվանակարգում (1958 թվական)
Վրացական ԽՍՀ ժողովրդական արտիստ (1966 թվական)
Վրաստանի կոմերիտմիության մրցանակի դափնեկիր (1974 թվական)


== Ծանոթագրություններ ==


== Արտաքին հղումներ ==
Շաթա Մանագաձեն Internet Movie Database կայքում
Notes from Vanadzor: Urban Armenian Rock

Notes from Vanadzor։ Urban Armenian Rock, հայկական Լավ էլի ռոք-խմբի չորրորդ ալբոմն է, թողարկվել է 2006 թվականին՝ «Pomegranate» լեյբլից։ Ալբոմը բաղկացած է 11 երգից, տևողությունը՝ 42 րոպե։
2001 թվականին Գոռ Մխիթարյանի նախաձեռնությամբ խումբը, 2 տարի ընդմիջումից հետո հավաքվել եր, և 14 ամսվա ընթացքում պատրաստեցին նոր ալբոմի նյութը։ Արդեն հաջորդ տարի խումբը պատրաստ էր սկսել ձայնագրման աշխատանքները, սակայն «թվային հեղափոխությունից» հետո անկախ լեյբլներում բարձր սակագների պատճառով ձայնագրությունը հետաձգվեց մինչ 2006 թվականը։


== Երգացանկ ==
Երգերի հեղինակներն են Գոռ Մխիթարյանը և Մհեր Մանուկյանը։


== Ձայնագրել են ==
Մհեր Մանուկյան - վոկալ, կիթառ
Գոռ Մխիթարյան - կիթառ, բեք-վոկալ
Վահե Տերտերյան - բաս-կիթառ
Դավիթ Գրիգորյան - հարվածային
Ռաֆֆի Մենեշյան - պրոդյուսեր
Միքայել Մարգարյան - ձայնային ռեժիսոր, մոնտաժ


== Ծանուցումներ ==


== Արտաքին հղումներ ==
Ալբոմը խմբի պաշտոնական կայքում Archived 2012-04-02 at the Wayback Machine.
Սալուտ (լեռնագագաթ)

Անվան այլ կիրառումների համար տե՛ս՝ Սալուտ (այլ կիրառումներ)Սալուտ, լեռնագագաթ Հայաստանի Շիրակի մարզում Գոգարանց լեռների արևմտյան ծայրամասում, Սալուտ գյուղից 0,5 կմ հյուսիս–արևելք։ Բարձրությունը 2284 մ է։


== Ծանոթագրություններ ==
Լեեսի

Լեեսի (էստ․՝ Leesi), գյուղ Էստոնիայի Հարյումաա նահանգի Կուուսալու շրջանում։
2011 թվականի տվյալներով գյուղում բնակվում էր 29 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բուխարինո (գյուղ, Կրասնինսկի շրջան)

Բուխարինո (ռուս.՝ Бухарино), գյուղ Ռուսաստանի Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 25 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(962) Ասլոգ

(962) Ասլոգ (անգլ.՝ Aslog), աստերոիդ աստերոիդների հիմնական գոտում։ Հայտնաբերվել է 1921 թվականի հոկտեմբերի 25-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,903901 ա. մ., առավելագույնը մոտենում է 2,6101 ա. մ. հեռավորության վրա և հեռանում 3,1977 ա. մ.։ Արեգակի շուրջ մեկ ամբողջական պտույտ է կատարում 1807,47 երկրային օրվա ընթացքում, իր ուղեծրով շարժվելով միջինում 0,199173 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,6° անկյուն։
Ասլոգ աստերոիդը պատկանում է Կորոնիսի աստերոիդների ընտանիքին, որի մեջ ներառված են այս պահին հայտնի ավել քան 300 անդամներ։ Բավականին անսովոր է հանդիսանում այն փաստը, որ այս ընտանիքի անդամները շարժվում են գործնականորեն մի ուղեծրով։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(962) Ասլոգ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ալգառոբո (քաղաք)

Անվան այլ կիրառումների համար տե՛ս՝ Ալգառոբո (այլ կիրառումներ)Ալգառոբո (իսպ.՝ Algarrobo (Málaga)), քաղաք և համայնք Իսպանիայում, մտնում է Մալագա պրովինցիայի մեջ, որն էլ իր հերթին մտնում է Անդալուսիա ինքնավար համայնքի մեջ։ Համայնքը մտնում է Ակսարկիա-Կոստա-դել-Սոլ շրջանի կազմի մեջ։ Տարածքը՝ 10 կմ²։ Բնակչությունը՝ 6350 (2010 թվականին)։ Հեռավորությունը պրովինցիայի վարչական կենտրոնից՝ 38 կմ։


== Արտաքին հղումներ ==
Պաշտոնական կայք
Web del ayuntamiento Archived 2008-02-24 at the Wayback Machine.
Ահմադ Մաթար

Ահմադ Մաթար (անգլ.՝ Ahmad Mattar, ամբողջական անունը՝ Ահմադ բին Մուհամեդ Մաթար, օգոստոսի 13, 1940(1940-08-13), Սինգապուր), սինգապուրցի նախկին քաղաքական գործիչ, Սինգապուրի կառավարության անդամ):


== Կենսագրություն ==
Ահմադ Մաթարը ծնվել է 1940 թվականի օգոստոսի 13-ին։ Ռաֆլսի ինստիտուտի շրջանավարտ Մաթարը 1963 թվականին ավարտել է Սինգապուրի համալսարանը՝ մասնագիտանալով ֆիզիկայի բնագավառում։ Ահմադը մագիստրոսի աստիճան ստացել է Շեֆիլդի համալսարանում՝ Կոլոմբո Փլան կազմակերպության տրամադրած կրթաթոշակով, իսկ դոկտորի աստիճան ստացել է Սինգապուրի համալսարանում։ Նախքան քաղաքական դաշտ մտնելը՝ դասախոսել է Սինգապուրի պոլիտեխնիկում և ղեկավարել բնակելի տարածքներում երթևեկային աղմուկի ազդեցության մասին առաջին մեծածավալ ուսումնասիրությունը (ուսումնասիրությունը ապագայում հիմք հանդիսացավ երթևեկային աղուկին վերաբերող օրենքների և հետազոտությունների համար)։ 1972 թվականին Աբդուլ Ռահիմ Իսհակի երաշխավորությամբ Ահմադ Մաթարն առաջադրվել էր Լենգ Քի ընտրատարածքում, այնուհետև՝ Սիգլափ ընտրատարածքում։ 1985-1995 թվականներին հանդիսացել է Բնապահպանության նախարար։ Որպես Բնապահպանության նախարար՝ նրա պաշտոնավարման տարիները հայտնի են քլորֆտորածխածիններ պարունակող աերոզոլների վաճառքի համար սահմանափակումների խստացմամբ և աղտոտման դեմ պայքարելու նպատակով ուղղիչ աշխատանքային կարգերի ներդրմամբ։ 1991 թվականին Ահմադ Մաթարը նախատեսում էր հրաժարական տալ Կառավարության իր պաշտոնից, սակայն նորընտիր վարչապետ Գոհ Չոք Թոնգը կարողացավ հետ պահել նրան։ 1996 թվականին նա դուրս եկավ քաղաքականությունից և հեռացավ ասպարեզից։
Ահմադ Մաթարը նաև եղել է Մոնդակիի հիմնադիր նախագահը (1982-1989), որը հիմնվել էր մալայան/մուսուլմանական համայնքի կրթությամբ և բարեկեցությամբ զբաղվելու համար։


== Ծանոթագրություններ ==


== Արտաքին հղումներ ==
Ահմադ Մաթարի մասին Սինգապուրի Ինֆոպեդիայում (անգլ.)
Կտրած-քար

Կտրած-քար, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
«Պանցերֆաուստ» ռազմագործողություն

«Պանցերֆաուստ» ռազմագործողություն (գերմ.՝ Unternehmen Panzerfaust), Նացիստական Գերմանիայի վերմախտի կողմից 1944 թվականին իրականացված ռազմական գործողություն, որի նպատակը պատերազմական գործողություններում ի դեմս Հունգարիայի նոր դաշնակից ձեռք բերելն ու այդ երկրում սեփական օկուպացիոն, տոտալիտարիստական և ավտորիտար վարչակարգը հաստատելն էր։
Գերմանիայի ֆյուրեր Ադոլֆ Հիտլերը իմանալով այն մասին, որ Հունգարիայի ղեկավար, ծովակալ Միլոս Հորթը գաղտնի բանակցություններ է վարում Խորհրդային Միության հետ և պատրաստվում է երկիրը հանձնել կարմիր բանակին, նոր ուժեր է ուղարկում Հունգարիա՝ կորուսյալ իշխանությունը վերականգնելու համար։
Հոկտեմբերի 15-16-ն ընկած ժամանակահատվածում Էդմոնդ Վոեզենմայերի և Օտտո Սկորցենի գլխավորած նացիստական բանակը՝ «Խաչված նետերի» կուսակցության եվրոպական գրասենյակի ղեկավար Ֆերենց Սալաշի օժանդակությամբ, Հունգարիայում իրականացնում է «Պանցերֆաուստ» ռազմագործողությունը։


== Պատմություն ==
1944 թվականի հոկտեմբերի 15-ին Միկլոշ Հորթին հայտարարում է դաշնակիցների հետ համաձայնագրի ստորագրման մասին։ Նա այս որոշումը պատճառաբանում է նրանով, որ գերմանացիներն առևանգել են իր որդուն՝ Միկլոշ Հորթին կրտսերին, և վերջինս կյանքը փրկելու համար նա պարտավոր է համաձայնության եզրեր գտնել։ Հաջորդիվ՝ Հորթին հրապարակում է իր հրաժարականի մասին որոշում և ինքնակամ հեռանում իշխանությունից։ Մինչ հրաժարականը՝ Հորթին «Խաչված նետեր» կուսակցության եվրոպական գրասենյակի առաջնորդ Ֆերենց Սալաշին նշանակում է «երկրի առաջնորդ»։
Այս ամենից հետո Միկլոշը լքում է երկիրը և հաստատվում Գերմանիայում։ Այսպիսով, այս իրադարձությամբ նշանավորվում է Հունգարիայի «Խաչված նետեր» կուսակցության հեղաշրջման հաղթանակը։ Հարկ է նշել, որ հընթացս գերմանացի նացիստներն իրականացնում են «Պանցերֆաուստ» ռազմագործողությունը և մեկ օրվա ընթացքում գրավում քաղաքամայր Բուդապեշտը։ Հոկտեմբերի 17-ին Հունգարիայի օրենսդիրը արտահերթ խորհրդարանական նիստի ընթացքում հավանություն է տալիս նոր իշխանություններին։ Նոյեմբերի 4-ին մեծ հանդիսությամբ Սալաշին հռչակվում է Հունգարիայի առաջնորդ։
1944 թվականի դեկտեմբերի 21-ին խորհրդային ուժերի վերահսկողության ներքո անցած Դեբրեցենում ԽՍՀՄ իշխանությունները երկրի վարչապետ են հռչակում հունգարական կայազորների հրամանատար Բելա Միկլոշին։ Նրա ղեկավարած տարածքը հռչակվում է «Հունգարիայի ժամանակավոր կառավարություն»։
1944 թվականի դեկտեմբերին ԽՍՀՄ կարմիր բանակը շարժվում է Հունգարիայի մայրաքաղաքին ընդառաջ։ Նույն ամսում էլ տեղի է ունենում Բուդապեշտի ճակատամարտը, որտեղ գերմանա-հունգարական միացյալ ուժերը չեն կարողանում դիմագրավել խորհրդային ինտերվիստներին։ Ապրիլի 4-ին նացիստների օկուպացիոն վարչակարգը Հունգարիայում անկում է ապրում։ Այս կապակցությամբ հունգարական կառավարությունը հանդես է գալիս ժողովրդին ուղղված հորդորակով։


== Տես նաև ==
Հունգարիայի ազգային միասնության կառավարություն


== Ծանոթագրություններ ==
Ալեուն

Ալեուն (ռուս.՝ Алеун), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Չերգա գետի ձախ ափով՝ 2340 կմ հեռավորության վրա։ Գետի երկարությունը 207 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Բիա գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության։


== Ծանոթագրություններ ==
Հեղինե Մելիք-Հայկազյան

Հեղինե Ալեքսանդրի Մելիք-Հայկազյան (1874, Շուշի, Ելիզավետպոլի նահանգ, Կովկասի փոխարքայություն, Ռուսական կայսրություն - 1968), իշխանուհի, հայ գրող, մանկավարժ։
Ծնվել է Շուշիում Մելիք-Հայկազյանների իշխանական իշխանական (մելիքական) տոհմում, հայրը զինվորական և թարգմանիչ Ալեքսանդր Մելիք-Հայկազյանն էր (ով նաև Րաֆֆու «Փունջերը»-ի տպագրության մեկենասն էր)։ Նախնական կրթությունը ստացել է Շուշիում, այնուհետև ուսումը շարունակել է Անգլիայում և Ֆրանսիայում։ Ճանապարհորդել է բազմաթիվ երկրներում, հրապարակել է ուղեգրություն Ճապոնիայի մասին (Թիֆլիս, 1905)։
Եղել է Հովհաննես Թումանյանի բարեկամուհիներից մեկը, պահպանվել է նրանց նամակագրությունը։ Թիֆլիսի «Վերնատան» անդամներից էր։
Ամուսինն էր Տիգրան Բեկզադյանը։ Ունեցել են մեկ դուստր՝ Վառուշը։


== Գրականություն ==

Մի պտոյտ Ճապոնում. Իմ յուշերից և տպաւորութիւններից, 1905
Քսան օր գետնի տակ. Հանքահանի պատմածը — 1908


== Ծանոթագրություններ ==


== Արտաքին հղումներ ==
Թումանյանի նամակը Հեղինե Մելիք֊Հայկազյանին (1916 թ. մարտի 2.)
Ստրիժի (Մարտինովսկի շրջան)

Անվան այլ կիրառումների համար տե՛ս՝ Ստրիժի (այլ կիրառումներ)Ստրիժի (ռուս.՝ Стрижи), ավան Ռուսաստանի Դաշնության Ռոստովի մարզի Մարտինովսկի շրջանում։ Մտնում է Զելենոլուգսկի գյուղական համայնքի կազմի մեջ։
Ստուդենեց (այլ կիրառումներ)

Ստուդենեց, կարող է վերաբերել՝

Ստուդենեց - գյուղ Ռուսաստանի Ռյազանի մարզի Միխայլովսկի շրջանի կազմում։
Ստուդենեց - գյուղ Ռուսաստանի Սմոլենսկի մարզի Շումյաչինսկի շրջանի կազմում։
Գաել Օնդուա

Գաել Օնդուա (նոյեմբերի 4, 1995 թ.), կամերունցի ֆուտբոլիստ, Անժի ակումբի կիսապաշտպանն է։


== Ակումբային կարիերա ==
Օնդուան ծնվել է Կամերունում, սակայն ապրել է Ռուսաստանում, քանի որ նրա հայրը աշխատում էր Կամերունի դեսպանատանը։
2014 թ․ ապրիլին տեղափոխվել է ԲԿՄԱ, որի կազմում երիտասարդական առաջնությունում մասնակցել է 29 խաղի, դարձել 3 գոլի հեղինակ։ 2016 թ․ տեղափոխվել է Դանիայի երկրորդ դիվիզիոնում հանդես եկող Վայլե ակումբ, որի կազմում մասնակցելով 23 խաղի հեղինակել է 3 գնդակ։
2017 թ․ դեկտեմբերին պայմանագիր է ստորագրել ուկրաինական Զարյա ակումբի հետ։
2018 թ․ հուլիսի 27-ին պայմանագիր է ստորագրել Անժիի հետ։
Օնդուան հայտարարել է, որ ցանկանում է հանդես գալ Ռուսաստանի հավաքականի կազմում, քանի որ արդեն 10 տարուց ավելի ապրել է Ռուսաստանում։


== Ծանոթագրություններ ==


== Հղումներ ==
Օնդուան footballfacts.ru կայքում
Բուղգաան

Բուղգաան (վրաց.՝ ბუღაანი), գյուղ Վրաստանում։ Գտնվում է Կախեթի մարզի Ախմետայի շրջանում։


== Դիրք ==
Գյուղը գտնվում է ծովի մակարդակից 1060 մետր բարձրության վրա։ Մարզկենտրոն Ախմետայից հեռու է 5 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 6 մարդ.


== Ծանոթագրություններ ==
Դմիտրի Գոլուբով

Դմիտրի Սերգեևիչ Գոլուբով (հունիսի 24, 1985(1985-06-24), Ստավրոպոլ, ՌԽՖՍՀ, ԽՍՀՄ), ռուս ֆուտբոլիստ, հարձակվող։


== Կարիերա ==
Կարիերան սկսել է «Ուրալանում», բայց թիմի կազմում չի մասնակցել ոչ մի խաղի, իսկ հետո տեղափոխվել է Կամիշինի «Տեքստիլշչիկ» ակումբ։ 2005 թվականին տեղափոխվել է «Մոսկվա», որտեղ նորամուտը կատարել է 2005 թվականի հոկտեմբերի 16-ին կայացած «Կռիլյա Սովետով» ակումբի դեմ խաղում՝ հանդիպման վերջում դառնալով գոլի հեղինակ։ 2006 թվականին վարձավճարով տեղափոխվել է Մոսկվայի «Տորպեդո» ակումբ։ 2008 թվականին մեկ տարով վարձավճարով տեղափոխվել է Ուլյանովսկի «Վոլգա» ակումբ։ 2009-2011 թվականներին հանդես է եկել Կալինինգրադի «Բալթիկա» ակումբում, որտեղ նորամուտը կատարել է մարտի 28-ին՝ մասնակցելով Նովոռոսիյսկի «Չերնոմորեց» ակումբի դեմ տնային խաղին։ Ակումբում իր առաջին գոլը խփել է հունիսի 2-ին Լիպեցկի «Մետալուրգ» ակումբի դեմ խաղում, որը դարձել է հաղթական։ Այդ մրցաշրջանում Գլուբովը «Բալթիկայի» կազմում խփել է ութ գոլ։ 2010 մրցշրջանում դարձել է թիմի լավագույն ռմբարկու՝ խփելով 15 գոլ։ ՖԱԼ առանության 2011/12 մրցաշրջանի երկրորդ տուրից առաջ տեղափոխվել է Բրյանսկի «Դինամո» ակումբ, որտեղ 9 խաղում խփել է 11 գոլ։
2012 թվականի հունիսին  տեղափոխվել է «Ալանիա» ակումբ։ 2013 թվականին տեղափոխվել է Ուֆա ֆուտբոլային ակումբ։ 2014 թվականի մայիսի 18-ին Պրեմիեր Լիգայում հանդես գալու իրավունքի համար անցկացված փլեյ-օֆֆի առաջին խաղում ձևակերպել է պոկեր՝ գրավելով «Տոմ» ակումբի դարպասը հանդիպման 4-րդ (11 մ.), 10-րդ, 24-րդ և 61-րդ րոպեներին։ Այդ խաղում «Ուֆան» իր դաշտում հաղթել է 5:1 հաշվով և գրեթե ապահովել իր առաջին անցումը Ռուսաստանի ֆուտբոլի բարձրագույն լիգա։ Տոմսկում անցկացված պատասխան խաղում «Ուֆան» զիջել է 1:3 հաշվով (թիմի միակ գոլն առաջին խաղակեսում խփել է Գոլուբովը) և երկու խաղերի արդյունքում անցել է Պրեմիեր լիգա։
2015 թվականի հուլիսին Դմիտրի Գոլուբովը վարձավճարով տեղափոխվել է «Տոմ» ակումբ։ Նորամուտը Տոմսկի ակումբի կազմում կատարել է 2015 թվականի հուլիսի 25-ին՝ «Բայկալի» դեմ խաղում։


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Ֆուտբոլիստի էջը Чемпионат.com կայքում Archived 2016-11-07 at the Wayback Machine.
«Дмитрий Голубов: Главное, что в тебя верит тренер»։ fc-db.ru։ 2011-09-19։ Արխիվացված է օրիգինալից 2012-05-26-ին։ Վերցված է 2011-09-22 
Ֆուտբոլիստի էջը Sportbox.ru կայքում
07 Վեստուր

«07 Վեստուր», Ֆարերյան ֆուտբոլային ակումբ, ներկայացնում է Սանդավոավուր և Սյորվոավուր (Վագար կղզիներ) քաղաքները։ Խաղերը անցկացնում է Սանդավոավուր մարզադաշտում, այն տեղավորում է 2 000 հանդիսատես։


== Ակումբի պատմություն ==
Ակումբի պատմությունը սկսվում է 1993 թվականի դեկտեմբերի 18-ից, երբ «Միվոավուր» և «Սանդավոավուր» ակումբները միավորվում են ստեղծելով «Վագար» ակումբը։ 1998 թվականին ակումբին է միանում «Սյորվավուր» ակումբը, արդյունքում Վագար կղզում ստեղծվեց մեկ միասնական թիմ, որը շատ արագ կարողացավ հասնել Ֆարերյան մրցաշարի բարձրագույն դիվիզիային։ Բայց ակումբին չհաջողվեց երկար ժամանակ մնալ բարձրագույն լիգայում, և շուտով նա դուրս թռչեց այնտեղից, անհաջողությունների պատճառով ակումբի ներսում սկսեցին տարաձայնություններ, և 2004 թվականին այն տարանջատվեց և նորից դարձավ այն առանձին ակումբները, որոնցից առաջացել էր։ Չնայած դրան, Վագար կղզում մեկ միասնական ակումբ ստեղծելու հույսերը չմարեցին, և 2004 թվականի նոյեմբերին նորից ստեղծվեց միասնական ակումբ «Վագար 2004» անվանում, իսկ 2007 թվականին նրան կրկին միացավ «Սյորվոավուր» ակումբը, արդյունքում ակումբը ժամանակի ընթացում ստացավ «07 Վեստոր» անվանումը, իսկ 2007 թվականի նոյեմբերի 6-ը դարձավ ակումբի պաշտոնական ստեղծման օրը։ 2008 թվականին ակումբը հաղթեց առաջին լիգայում և ստացավ իրավունք խաղալ 2011 թվականի բարձրագույն լիգայում։ 2011 թվականի տվյալներով ակումբը մրցաշարում զբաղեցրեց 9-րդ տեղը և վերադարձավ առաջին դիվիզիոն։ 2012 թվականին «07 Վեստուրը» զբաղեցրեց առաջին տեղը առաջին լիգայում և կրկին դուրս եկավ բարձրագույն լիգա։


== Նվաճումներ ==
Առաջին լիգայի հաղթող (3)։ 2008, 2010, 2012
՝ Տորկիլ Նիլսեն
 Գիսլի Սվեյնբյորնսոն


== Արտաքին հղումներ ==
Պաշտոնական կայք էջ
Կայքը weltfussballarchiv.com(չաշխատող հղում)
Կայքը soccerway.com